র্যাব-২ এর  কর্মকর্তারা জানান, গোপন সংবাদের ভিত্তিতে তারা জানতে পারেন রাজধানীর গুলশান থানাধীন নিকেতন এলাকায় একটি অসাধু চক্র দীর্ঘদিন ধরে অবৈধ ভিওআইপি ব্যবসা করে আসছে। এমন তথ্যের ভিত্তিতে র্যাব সদর দফতরের গোয়েন্দা শাখা ও র্যাব-২ এবং বিটিআরসি প্রতিনিধির সমন্বয়ে গঠিত একটি যৌথ দল বুধবার দুপুরে ঐ বাসায় অভিযান চালায়। নিকেতনের ২ নম্বর রোডের ৯০ নম্বর বাড়িতে এই অভিযানকালে অবৈধ ভিওআইপি ব্যবসার সাথে জড়িত থাকার অপরাধে ড. এজাজ আহম্মদ (৪২) ও তার কর্মচারী পলাশকে গ্রেফতার করা হয়। ঐ বাসা থেকে ৪টি চ্যানেল বক্স, ৩টি রাউটারস, বিভিন্ন  মোবাইল কোম্পানির ৯৯৫টি সীমকার্ডসহ অবৈধ ভিওআইপি সরঞ্জামাদি উদ্ধার করা হয়। ড. এজাজ জানান, তার ব্যবসায়িক পার্টনার টেরী ফারুক বর্তমানে দেশের বাইরে অবস্থান করছে।